คนส่วนใหญ่ที่ได้รับเชื้อเชื้อไวรัสตับอักเสบบี จะส่งผลต่อร่างกายอย่างไร
​

คุณกังวนผู้เป็น พาหะ ของเชื้อไวรัสตับอักเสบ บี กังวน คุณหมอครับ ผมกลุ้มใจมาก คุณหมอ มีอะไรหรือครับ กังวน ผมไปบริจาคเลือด เขาไม่รับเพราะเลือดผมมีเชื้อไวรัสตับอักเสบ บี อยู่ คุณหมอ มีผลเลือดมาให้ดูด้วยหรือเปล่าครับ กังวน มีครับ นี่ครับ ยื่นผลเลือดให้หมอ คุณหมอ อ่านผลเลือด ตรวจพบ เอ็ช-บี-เอ็ส-เอ-จี HBsAg ในเลือด กังวน ผมจะติดต่อลูกเมียไหมครับ คุณหมอ เดี๋ยวก่อนครับ อยากทราบว่าเคยตรวจเลือดดูการทำงานของตับหรือยัง กังวน คุณหมอที่คลินิกข้างบ้านเพิ่งเจาะไปตรวจมาครับ ผลอยู่นี่ครับ ยื่นผลเลือดให้หมอ คุณหมอ อ่านผลเลือด เอ็ส-จี-โอ-ที SGOT 19 เอ็ส-จี-พี-ที SGPT 23 อย่างอื่นปกติ กังวน ผมเป็นอะไรหรือเปล่าครับ คุณหมอ ผลเลือดบ่งว่าตับทำงานปกติดีนี่ครับ ไม่เห็นมีอะไรต้องกังวล กังวน แต่ผมรู้สึกเพลียตั้งแต่ไปเจาะเลือดตรวจ คุณหมอ ก่อนหน้านี้มีอาการอะไรไหมครับ กังวน ไม่เลยครับ ผมยังทำงานปกติ เล่นแบดมินตันสัปดาห์ละครั้งสองครั้งประจำ คุณหมอ ที่จริงคุณไม่ได้เป็นอะไรเลย เพียงแต่มีเชื้อไวรัส บี อยู่ในตัว ซึ่งคุณจะติดมาทางใดทางหนึ่งจากสิ่งแวดล้อมรอบ ๆ ตัว กังวน เป็นไปได้หรือครับ ผมไม่เคยเป็นอะไรเลย คุณหมอ คนไทยกว่าร้อยละ 60 จะเคยได้รับเชื้อนี้กันทั้งนั้นละครับ เพราะเชื้อมันชุกชุมในประเทศเรา คนส่วนใหญ่ที่ได้รับเชื้อแล้ว ร่างกายจะสามารถขจัดเชื้อให้หายไปได้เองหมด และเกิดภูมิต้านทานโรคขึ้นมาแทนที่ คนส่วนน้อยเท่านั้นที่ร่างกาย ไม่สามารถขจัดเชื้อได้ เชื้อมันจึงหลงค้างอยู่ในร่างกายโดยไม่ทำอันตรายอะไร อย่างเช่นกรณีของคุณ ถ้าเจาะเลือดตรวจดูการทำงานของตับก็จะพบว่าปกติ กังวน แล้วทำไมผมถึงเพลียล่ะครับ คุณหมอ หมออยากตรวจร่างกายก่อน เชิญบนเตียงตรวจครับ คนไข้ขึ้นเตียงตรวจ หมอตรวจร่างกายอย่างถี่ถ้วน คุณหมอ ผมตรวจร่างกาย แล้วก็ดูปกติดี คลำตับก็ไม่บวมโต คุณคงจะเพลียจากความวิตกกังวลเกินไปกระมัง มีปัญหาหนักที่ที่ทำงานหรือในครอบครัวหรือเปล่าครับ กังวน ช่วงนี้ก็งานหนักอยู่ครับ เจ้านายก็เข้มงวดกวนขันมาก คุณหมอ เลยทำให้เครียด กังวน ครับ ก็มีปัญหาเงิน ๆ ทอง ๆ บ้างครับ คุณหมอ หมอคิดว่าคุณเครียดจากความเครียดกังวล ตัดความกังวลเรื่องไวรัส บี ในเลือดออกเสียเถิด เชื่อหมอ ไม่มีอันตรายอะไร กังวน แล้วเรื่องเพศเล่าครับ คุณหมอ ก็ทำตัวไปตามปกติได้ แต่ควรพาภรรยาและลูกมาตรวจ ตรวจเลือดก็จะดี กังวน ตรวจอะไรครับ คุณหมอ ตรวจดูภูมิต้านทานเชื้อไวรัส บี ครับ กังวน จำเป็นไหมครับ คุณหมอ จำเป็นมากโดยเฉพาะภรรยา เพราะมีโอกาสติดเชื้อไวรัส บี จากคุณ กังวน อ้อ ใช่แล้ว ผมนึกอยู่แล้วว่าจะถามคุณหมอเรื่องนี้ ภรรยาผมมีโอกาสติดจากผมได้จริงหรือเปล่าคุณหมอ เชื้อไวรัส บี ติดต่อกันทางเลือดหรือเพศสัมพันธ์ กังวน ผมก็กลัวแฟนเขาจะติดโรคผม ลูกด้วยครับ คุณหมอ ลูกอายุเท่าไรครับ กังวน คนโต 12 คนเล็ก 5 ขวบครับ คุณหมอ พ่อแม่ลูกมีโอกาสติดต่อกันได้บ้างเหมือนกันจากการคลุกคลีใกล้ชิด โดยเฉพาะถ้าลูกยังเล็ก พามาตรวจเลือดดูก่อนก็แล้วกันครับ กังวน ฉีดวัคซีนเลยไม่ได้หรือครับ คุณหมอ ถ้าฉีดเลยอาจเสียเงินเปล่า เพราะวัคซีนยังมีราคาสูง ตรวจเลือดก่อนจะประหยัดกว่า โดยเฉพาะถ้ามีสมาชิกหลายคนในครอบครัว กังวน ถ้าตรวจเลือดแล้วต้องฉีดวัคซีนด้วยไหมครับ คุณหมอ ขึ้นอยู่กับว่า ผลเลือดบ่งว่ามีภูมิต้านทานต่อไวรัส มี หรือมีเชื้อไวรัส บี อยู่ในเลือดหรือไม่ ถ้ามีก็ไม่ต้องฉีด ถ้าไม่มีก็ต้องฉีด กังวน อ้อ ถ้าอย่างนั้นผมยังอาจต้องเสียเงินสองต่อ ทั้งตรวจเลือด ทั้งฉีดวัคซีน คุณหมอ แต่ถ้าตรวจเลือดก่อนมีโอกาสไม่ต้องฉีดวัคซีนอยู่มาก เพราะคนไทยส่วนใหญ่จะพบว่า มีภูมิต้านทานหรือมีเชื้อไวรัส บี อยู่ในตัวแล้ว คนส่วนน้อยเท่านั้นที่อาจอยู่ในเกณฑ์ที่น่าพิจารณาฉีดวัคซีน กังวน อย่างนั้นหรือครับ ถ้าอย่างนั้นผมจะพาครอบครัวมาตรวจเลือดก่อนก็แล้วกัน ขอบคุณคุณหมอมากครับ ผมฟังคุณหมออธิบายก็หายกลัวไปมาก ชักรู้สึกหายเพลียเลยครับ คุณหมอ ถ้ากลัวมากก็มักจะเพลียมาก ถ้าหายกลัวก็คงหายเพลีย โชคดีครับ สามวันต่อมาคุณกังวนพาลูกและภรรยามาตรวจเลือดตามนัด และมาพบคุณหมออีกครั้งเพื่อฟังผลตรวจเลือด กังวน สวัสดีครับคุณหมอ ผลตรวจเลือดลูกกับภรรยาผมเป็นอย่างไรครับ คุณหมอ ของภรรยาคุณไม่พบเชื้อไวรัส บี แต่พบว่ามีภูมิต้านทานแล้ว กังวน ต้องฉีดวัคซีนตับอักเสบไหมครับ คุณหมอ ไม่ครับ ไม่ต้องฉีด กังวน ของลูกล่ะครับ คุณหมอ ของลูกชายคนโตเหมือนของคุณแม่ คือไม่พบเชื้อไวรัส บี และมีภูมิต้านทานแล้ว ก็ไม่ต้องฉีดวัคซีนเหมือนกัน กังวน แหม โชคดี คุณหมอ ส่วนของหนูผู้หญิงคนเล็ก ไม่พบเชื้อไวรัส บี เหมือนกัน แต่ยังไม่มีภูมิต้านทาน ควรฉีดวัคซีนให้แก 3 เข็ม กังวน ตกลงสามคนต้องฉีดคนเดียว คุณหมอ ครับ แต่ถ้าไม่ตรวจเลือดดูก่อนก็คงต้องฉีดให้ไปเลยทั้ง 3 คน กังวน ผมประหยัดไปหลายเหมือนกัน ขอบคุณครับคุณหมอ คุณหมอ ว่าแต่ว่ายังเพลียอยู่ไหมครับ กังวน หายกังวลครับตั้งแต่คุยกับคุณหมอวันก่อน ผมจะเริ่มเล่นแบดมินตันได้หรือยังครับ คุณหมอ ได้สิครับ คุณไม่ได้เจ็บป่วยอะไร ตับก็ปกติ เพียงแต่มีเชื้อไวรัส บี หลงค้างอยู่ในเลือดเท่านั้น กังวน ผมต้องเจาะเลือดตรวจซ้ำอีกไหมครับ คุณหมอ ถ้าสบายดี ไม่มีอาการอะไร คุณจะแวะมาตรวจเลือด ดูการทำงานของตับสักปีละครั้งก็ได้ครับ กังวน อย่านานถึงปี ดีไหมครับ คุณหมอ ก็ถ้าคุณมีอาการอะไรผิดปกติจะตรวจเลือดอีกเมื่อไรก็ได้ แล้วแต่อาการ แล้วแต่ความสะดวก กังวน คุณหมอมีอะไรแนะนำอีกไหมครับ คุณหมอ พยายามห่างเหล้าไว้ จะดีมากครับ กังวน ผมดื่มบางครั้งเท่านั้น ไม่ทุกวัน คุณหมอ ทุกสัปดาห์หรือเปล่าครับ กังวน หัวเราะเบา ๆ ที่จริง ก็ทุกสัปดาห์ครับ คุณหมอ เหล้าเบียร์ล้วนแต่ทำลายตับไม่ช้าก็เร็ว พยายามเลี่ยงให้มากที่สุดจะดีครับ ยิ่งคุณมีเชื้อไวรัส บี วนเวียนอยู่ในร่างกายด้วยแล้ว ก็ควรระวังสุขภาพตับให้มาก อย่าให้เหล้ามาซ้ำเติม กังวน ผมจะพยายามครับ แล้วคุณหมอจะแนะนำอะไรผมอีก คุณหมอ อาจมีอีกอย่างเดียวครับ กังวน อะไรครับ คุณหมอ คุณเปลี่ยนชื่อคุณซะดีกว่า กังวน หัวเราะดัง ผมกำลังคิดอยู่ครับ
คนส่วนใหญ่ที่ได้รับเชื้อเชื้อไวรัสตับอักเสบบี ร่างกายจะสามารถขจัดเชื้อให้หายไปได้เองหมด และเกิดภูมิต้านทานโรคขึ้นมาแทนที่ คนส่วนน้อยเท่านั้นที่ร่างกายไม่สามารถขจัดเชื้อได้ เชื้อมันจึงหลงค้างอยู่ในร่างกาย โดยไม่ทำอันตรายอะไร

คุณกังวนไปบริจาคเลือด แต่คุณหมอไม่รับ เพราะเลือดมีเชื้อไวรัสตับอักเสบ บี รวมทั้งตรวจพบ เอ็ช-บี-เอ็ส-เอ-จี (HBsAg) ในเลือด เมื่อหมอตรวจเลือดก็ปกติ คุณกังวนไม่ได้เป็นอะไร เพียงแต่มีเชื้อไวรัสตับอักเสบ บี อยู่ในตัว ซึ่งจะติดมาทางใดทางหนึ่งจากสิ่งแวดล้อมรอบ ๆ ตัว

คุณกังวนเครียดเพราะทำงานหนัก แต่ไม่เกี่ยวข้องกับความกังวลเรื่องเชื้อไวรัสตับอักเสบ บีในเลือด เพราะไม่มีอันตรายใด ๆ แต่ควรพาภรรยาและลูกมาตรวจเลือด เพื่อตรวจดูภูมิต้านทานเชื้อไวรัสตับอักเสบ บี ซึ่งจำเป็นมาก เพราะภรรยาอาจมีโอกาสติดเชื้อเชื้อไวรัสตับอักเสบ บีจากคุณกังวนได้

คุณกังวนมีลูก 2 คน คนโตอายุ 12 ปี ส่วนคนเล็กอายุ 5 ขวบ คุณหมอบอกว่าควรพาลูกมามาตรวจเลือดด้วย เพราะพ่อแม่ลูกมีโอกาสติดต่อกันได้บ้างเหมือนกันจากการคลุกคลีใกล้ชิด โดยเฉพาะถ้าลูกยังเล็ก พามาตรวจเลือดดูก่อน

ถ้าตรวจเลือดก่อน ก็มีโอกาสไม่ต้องฉีดวัคซีนอยู่มาก เพราะคนไทยส่วนใหญ่จะพบว่า มีภูมิต้านทานหรือมีเชื้อไวรัสตับอักเสบ บีอยู่ในตัวแล้ว คนส่วนน้อยเท่านั้นที่อาจอยู่ในเกณฑ์ที่น่าพิจารณาฉีดวัคซีน ซึ่งการฉีดวัคซีนขึ้นอยู่กับว่า ผลเลือดบ่งว่ามีภูมิต้านทานต่อเชื้อไวรัสตับอักเสบ บี หรือมีเชื้อไวรัสตับอักเสบ บี อยู่ในเลือดหรือไม่ ถ้ามีก็ไม่ต้องฉีด ถ้าไม่มีก็ต้องฉีด
12.อายุรศาสตร์ (อายุรศาสตร์) - Internal Medicine